KËRKESË
Nr. 4810, datë 2.9.2016

PËR SHPRONËSIM PUBLIK

Ministria e Zhvillimit Urban shpall kërkesën për shpronësim, për interes publik, të pasurive të paluajtshme, pronë private që preken nga realizimi i projektit “Sistemimi i bllokut të banimit në lagjen “Kongresi i Lushnjës”, pallati 31, tek ish-kinemaja”, Lushnjë.
Subjekti kërkues i këtij objekti është Bashkia Lushnjë.
Me anë të këtij publikimi, kërkojmë të vëmë në dijeni personin, i cili preket nga ky shpronësim, që konsiston në masën e vlerësimit të llogaritur në bazë të vendimit nr. 138, datë 23.3.2000, të Këshillit të Ministrave, “Për kriteret teknike të vlerësimit dhe të përllogaritjes së masës së shpërblimit të pasurive që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar, si dhe të vendimit nr. 89, datë 3.2.2016, të Këshillit të Ministrave, “Për miratimin e hartës së vlerës së tokës në Republikën e Shqipërisë”, për pronarët sipas listës emërore bashkëlidhur.
Vlera totale e shpronësimit është 1,401,137 (një milion e katërqind e një mijë e njëqind e tridhjetë e shtatë) lekë.

ZËVENDËSMINISTRI I ZHVILLIMIT URBAN
Alfred Dalipi

Tabela e Pasurive ge shpronesohen , qe preken nga zbatimi i Projektit "Sistemim i bliokut te banimit ne Lagjen Kongresi | Lushnjes"

